Այն ժամանակ, երբ շատ հասարակական կազմակերպություններ, լրատվամիջոցներ բողոքի ձայն են բարձրացնում, ընդգծում, որ բժիշկների հանդեպ առանձնահատուկ վերաբերմունք պիտի լինի, բժիշկները` արհամարհելով իրենց ընկերներին ու բժշկի արժանապատվությունը, քեֆ են անում ողբերգության վայր դարձած ռեստորանում: Չի բացառվում, որ ոմանք էլ կանգնած լինեն այն տեղում, որտեղ դաժան ծեծի է ենթարկվել Վահե Ավետյանը: Կանգնել ու երևի գինովցած օրորվել են` իրենց գործընկերների արյան հետքերի վրա… Դե, կարևորն իրենց քեֆն է, իրենց ուրախությունն է, իրենց տոնն է… Իրե˜նց ինչ, որ մի քանի հաստագլուխներ ծեծել են իրենց ընկերներին, իրենց ի˜նչ, որ «ախրանիկների» համար բժշկի կյանքը գրոշ չարժե… Ու հենց այս մարդիկ էլ հիվանդների են ընդունելու, աշխարհի մեծագույն մարդասիրական պարտականություններով են զբաղվելու…